AU Agenda

Premis Lola Gaos 2025: Equipo crónica. Arte de trinchera
2026-03-03 20:00 (Europe/Madrid) | La Filmoteca, Pl. Ajuntament, 17, Valencia, Valencia, 46002, España
Un any més, La Filmoteca presenta diverses sessions especials amb les obres guanyadores de les categories principals dels Premis Lola Gaos 2025, organitzats per l’Acadèmia Valenciana de l’Audiovisual. La millor pel·lícula de ficció, Una quinta portuguesa, i els seus altres sis premis a la direcció, guió, música, actor protagonista, muntatge i so, oferix una bella història de trobades atzaroses i vides reinventades. En el cas del millor llargmetratge documental, Equipo Crónica: arte de trinchera, recordem la història d’un col·lectiu artístic valencià essencial en l’art contemporani. Amb El tresor de Barracuda, millor llarg d’animació, vivim una apassionant aventura de pirates que el públic familiar podrà gaudir en Menuda Filmo. Completa el cicle la sessió dedicada als curts guanyadors de les categories ficció, documental i animació, que incidixen en temes com l’homofòbia, la memòria històrica i la reflexió al voltant del cos i l’expressió de gènere. Les sessions comptaran amb presentació i col·loqui a càrrec de membres de l’equip artístic i tècnic. Una ocasió per a reivindicar el bon moment del cinema valencià, que en els últims temps ha augmentat notablement la seua presència en mitjans, sales i festivals.
03.03.26 DIMARTS / 20.00 h Presentació i col·loqui amb membres de l’equip de la pel·lícula
Equipo crónica. Arte de trinchera
RAFAEL SESA MATEO, FELIPE VILLAPLANA MOLINA. Espanya. 2024. Color. 75′. DCP.
Equipo Crónica. Arte de Trinchera és un documental que submergix l’espectador en la història d’este col·lectiu artístic espanyol nascut a València en 1965, format per Manolo Valdés, Rafael Solbes i, en els seus inicis, Juan Antonio Toledo. Amb un estil que combinava el Pop Art amb una mirada crítica a la societat i la política del seu temps, les seues obres desafiaven la censura i oferien una relectura irònica de la història de l’art. Amb entrevistes a experts, testimonis d’artistes contemporanis i imatges d’arxiu, la pel·lícula analitza el seu llegat i la seua influència en l’art actual, demostrant que el seu missatge continua vigent en la societat de hui.
